टीना तांबे

टीना तांबे ह्या जयपूर-अत्रौली घराणे शैलीच्या कथक नृत्यांगना तथा कोरिओग्राफर आहेत. तांबे या गुरू उमा डोगरा यांच्या प्रमुख शिष्यांपैकी एक आहेत. त्या वयाच्या सहाव्या वर्षापासून कथक नृत्य करत आहेत. त्या कथक नृत्याचे शिक्षण देतात. तसेच कथक नृत्यांचे दिग्दर्शनसुद्धा करतात. त्यांनी देशातल्या अनेक प्रमुख नृत्य महोत्सवात आणि अंतरराष्ट्रीय  पातळीवर नृत्याविष्कार केले आहे. तांबे यांना इ.स. २००९ मध्ये नालंदा डांस एंड रिसर्च अकादमी, मुंबई द्वारा नालंदा नृत्य निपुण उपाधिने सन्मानित करण्यात आले होते.

व्यक्तिगत जीवन 
टिना तांबे यांचा जन्म इंदूर (मध्य प्रदेश) येथे झाला. त्यांच्या आईचे नाव कुमुदिनी आणि वडिलांचे नाव अशोक देवळे आहे. तांबे यांनी कथक नृत्याची प्रारंभिक शिक्षा पुरु दधीचच्या शिष्या रंजना ठाकूर यांच्याशी घेतली आणि सुचित्रा हरमळकर यांचा निदर्शनात एम ए (नृत्य) पदवी मिळवली. नंतर संस्कृती विभाग (भारत सरकार)ची शिष्यवृत्ती मिळवून त्यांनी कथकची प्रगत शिक्षा गुरू उमा डोगरा यांच्याशी मुंबई येथे घेतली. 'मीरा (कृष्णभक्त) के काव्य में नृत्य तत्त्व - कथक के संदर्भ में' विषया वर त्यांचा संशोधना साठी त्यांना विक्रम विद्यापीठ, उज्जैन कडून डॉक्टरेटची उपाधी देण्यात आली. टीना यांनी देवी अहिल्या विद्यापीठ, इंदूर मधून विज्ञान मध्ये पदवी आणि आंतरिक साजसज्जाचा डिप्लोमा देखील  केला आहे.

पुरस्कार आणि सन्मान 
 वर्ष १९९८, १९९९, २००० आणि २००१ च्या दरम्यान त्यांनी देवी अहिल्या विद्यापीठ चं प्रतिनिधित्व करून असोसिएशन ऑफ इंडियन युनिव्हर्सिटीस (AIU)च्या युथ फेस्टिवल मध्ये एकल नृत्य प्रतियोगितेत राज्य, झोन आणि राष्ट्रीय पातळी वर अनेक पुरस्कार पटकावले.
 मध्यप्रदेश प्रेस क्लब द्वारा मध्य प्रदेश रत्न पुरस्कार, २०२२
 कार्तिक कला अकादमी, इंदौर, द्वारा इ.स. २०१६ साली कार्तिकराम कलानिधि पुरस्कार
 २००९  मध्ये नालंदा नृत्य निपुण पुरस्कार 
 २००३ मध्ये सिंगारमणी पुरस्कार

संदर्भ

बाह्य दुवे  
  
 अधिकृत यूट्यूब चॅनेल 

भारतीय नर्तक
स्त्री चरित्रलेख